Novel "Ronggeng Dukuh Paruk" pisanan diterbitaké ing taun 1982 ing bentuk trilogi, ya iku "Catatan Buat Emak", "Lintang Kemukus Dini hari", lan "Jantera Bianglala". Setaun sawisé iku, novèl iki diadaptasi menyang filem "Darah dan Mahkota Ronggeng" disutradarai déning Yazman Yazid lan dilakokaké Ray Sahetapy lan Enny Beatrice. Ing taun 2003, Gramedia Pustaka Utama nerbitaké trilogi iki dadi sanovèl kanthi judhul "Ronggeng Dukuh Paruk". Penerbitan ulang iki ana bagéan-bagéan saka crita kang tau disènsor. Nganti taun 2012, versi anyar saka novel iki wis dicethak kaping sanga. Taun 2011, "Ronggeng Dukuh Paruk" bali "diadaptasi" menyang filem kanthi judhul Sang "Penari". Adaptasi  kaloro disutradarai déning Ifa Isfansyah kanthi paraga utama ya iku Prisia Nasution lan Oka Antara. Filem kapindho iki olèh sepuluh nominasi Festival Film Indonesia taun 2011 lan menang papat Piala Citra.